Főoldal / Turnéra indul a Harag György Társulat
2019-10-12 · by Játéktér · in színházak hírei
A számos fesztiválon és helyszínen lép színpadra az októberi hónapban az Északi Színház Harag György Társulata. Először a Bessenyei Gedő István társulatigazgató és Bordás Attila által rendezett Hippolyt, a lakáj című előadás vendégszerepel október 10-én Margittán, a helyi művelődési házban, majd egy nappal később Tiszaújvárosban, a Derkovits Gyula Művelődési Központban kaphat a közönség betekintést Schneiderék életébe, amit igencsak felfordít a frissen alkalmazott lakáj. A szatmári előadás nyitja egyébként az idei Színház Határok Nélkül című rendezvénysorozatot, melynek visszatérő vendége a Harag György Társulat.
Pár nappal később, október közepén Székelyföld felé veszi az irányt a társulat, október 16-án pedig Gyergyószentmiklóson, a Nemzetiségi Színházi Kollokvium programjában szerepel a Székely Csaba Semmit se bánok című drámája, Lendvai Zoltán rendezésében. A következő megálló Csíkszereda lesz október 17-én, ott a Szakszervezetek Művelődési Házában lesz látható a nagy sikerű előadás.
Tags: 2019/2020-as évad, Harag György Társulat, Hippolyt a lakáj, Semmit se bánok